בס"ד.
שמואל ב' פרק ג': 

פסוקים א'-ה': שמות הילדים שנולדו לדוד בחברון:
פסוקים ו'-יב': אבנר כועס על איש בושת ושולח לדוד לכרות ברית
פסוקים יג'-טז': דוד מסכים לאבנר בתנאי שיחזירו את מיכל אשתו
פסוקים יז'-יט': אבנר מדבר עם ישראל ובנימין להמליך את דוד:
פסוקים כ'-כז': אבנר כורת ברית עם דוד, ויואב ממית אותו:
פסוקים כח'-לט': קללת דוד ליואב. והאבל של דוד והעם על אבנר:

פסוקים כ'-כז': אבנר כורת ברית עם דוד, ויואב ממית אותו:
אבנר מגיע אל דוד עם 20 אנשים , ודוד עושה לאבנר ואנשיו משתה, אומר אבנר לדוד אני אקום ואלך ואאסוף את כל ישראל, ויכרתו איתך ברית להיות לך לעבדים, ותהיה שליט ומושל בכל דבר , ודוד שלח את אבנר, וילך בשלום. והנה מגיעים יואב ועבדי דוד מהגדוד אשר נלחם כנראה (כנראה הפלישתים) ושלל רב, ואבנר כבר איננו בחברון. ואז עבדי דוד סיפרו ליואב שאבנר בן נר היה אצל המלך דוד , ודוד שלחו בשלום.
בא יואב אל דוד ושואל אותו מה עשית? אבנר היה אצלך פה ואתה שלחת אותו חופשי למה? הרי אתה ידע
ת את אבנר אשר הוא שונא לך , ולא בא אלא כי אם לפתותך אחר דעתו, וכדי לדעת מה את עושה בעניני מלחמות, ובבית. יואב יוצא מעם שאול, ושולח מלאכים לחפש את אבנר, והם מחזירים אותו מבית הסירה, ודוד לא יודע מזה כלום. ואבנר שב אל חברון ויואב היטה איתו מן הדרך אל תוך חלל השער לדבר איתו , ובעת דברו אתו לא היה נזהר אבנר, ויואב הכה אותו אל דופן החמישית (אזור הכבד וכיס המרה), בעבור ששפך את דמו של עשהאל.

פסוקים כח'-לט': קללת דוד ליואב. והאבל של דוד והעם על אבנר:
ודוד שמע אחר כך מה שקרה, ואמר לא מדעתי נעשה הדבר, ואני נקי מעונש, וגם ממלכתי מדמיו של אבנר בן נר. ועונשי דמי אבנר יחולו על ראש יואב ועל כל בית אביו כי בעצתם הדבר . ולא יופסק ולא יחדל מביתו של יואב חולי של זב ומצורע ומחזיק בפלך (נשען במקל מחמת חולי רגליים) ונופל בחרב האויב , וחסר לחם (ועני חשוב כמת) , ויואב ואבישי אחיו הרגו יחד את אבנר (אבישי נכנס עם יואב אל השער לדבר עם אבנר נחשב שגם הוא הרגו) על כך שאבנר הרג את עשהאל אחיהם בגבעון במלחמה.
ואמר דוד אל יואב ואל כל העם שאיתו שיקרעו בגדיהם ויחגרו שקים, כאות אבל על מות אבנר ויספידו אותו קודם קבורה, ודוד הולך אחרי המיתה כאבל על קרובו (ורצה לפייס את העם לצידו)
וקברו את אבנר בחברון, ודוד וכל העם בכו על מיתת אבנר 

דוד המלך שוב שר קינה על מותו של אבנר:
"הכמות נבל ימות אבנר"- האם כך היה ראוי לאבנר שימות מות נבל, במיתה משונה ובבזיון, (נבל משמעות של רוצח) כאדם שפל ימות אבנר שהיה גיבור גדול איך לא השיב ידו אל מכהו? (רד"ק) . 

ידיך לא לאסורות"- כאשר היו לוקחים אדם גדול בשביהיו אוסרים את ידיו ורגליו והורגים אותו בסוף בחרב, ופה אומר דוד הלא אתה אבנר ידיך לא היו אסורות , כי לא נלקחת בשבי, ומדוע אם כן הרגוך בחרב?

ורגליך לא לנחושותיים הוגשו"- וגם את הרגליים שלך לא קשרו בשלשלאות כבלים עשויים מנחושת .
כנפול לפני בני עוולה נפלת"- ונפלת כפי שנופלים אנשי עוול ופושעים.

כל העם בכו על מות אבנר, ובאו אל דוד כשהיה עוד יום לפני שקיעת השמש ורצו לתת לו לאכול סעודת הבראה שנותנים לאבלים, ונשבע דוד שלא יואכל עד סוף היום (שהשמש תשקע) ויצום .וכל העם הבינו את צדקת המלך והכירו שלא מאת המלך היה להמית את אבנר, והיה הדבר טוב בעיני העם , ואמר דוד לעם תדעו שהיום נפל שר וגדול בישראל.
ועוד אמר דוד אנוכי היום רך במלוכה רק היום נעשיתי מלך על כל ישראל,  ונמשחתי למלך, ואין בי כח מול אותם בני צרויה , שהאנשים הללו קשים הם, אלא ה' ינקום בהם וסיים דוד "ישלם ה' לעושה הרעה כרעתו".









בס"ד. 
שמואל ב' פרק ג' חלק שני:

שאלות על הפרק:

1. היכו עושה אבנר משתה עם דוד? (כ) ______________מי השתתף? _____________________

2. מי הגיע אל דוד (כב') ?  א. עבדי דוד ויואב.       ב. אבנר ואנשיו       ג. אנשי אפריים

3. מה אמרו אנשי הצבא ליואב? (כג)  __________________________________________

4. על מה כועס יואב על דוד? (כג'-כד) ____________________________________________

5. מה עושה יואב לאבנר והיכן? (כז) _____________________________________________ 

6. כיצד הראה דוד בהתנהגותו שהוא לא קשור להריגת אבנר? (לא, לה) _____________________  

_____________________________________________________________________

7. כיצד מכנה דוד את אבנר בפ"ס לח'? ___________________________________________ 

8. "ישלם ה' לעושה הרעה כרעתו" למי מתכוון דוד? _________________________________ 

9. איזו קינה נוספת קונן דוד? בפרק ___________   על מי? _______________________ 

10. מהי סעודת הבראה? _________________________________________________    

